कल को जमीन पर कब्जा लेने जाएंगे तो गुरू ग्रंथ साहिब ले जाएंगे, इन्हें पाकिस्तान से फंडिंग
Punjab CM Bhagwant Mann On Amritpal Singh Waris Punjab De - पंजाब के खालिस्तान समर्थक वारिस पंजाब दे के अमृतपाल सिंह पर CM भगवंत मान ने कड़ी प्रतिक्रिया दी है। सीएम मान ने यहां तक कह दिया कि कल को कोई जमीन पर कब्जा लेने जाएगा तो वहां भी गुरू ग्रंथ साहिब का प्रकाश कर लेगा?
पंजाब के खालिस्तान समर्थक वारिस पंजाब दे के अमृतपाल सिंह पर CM भगवंत मान ने कड़ी प्रतिक्रिया दी है। सीएम मान ने यहां तक कह दिया कि कल को कोई जमीन पर कब्जा लेने जाएगा तो वहां भी गुरू ग्रंथ साहिब का प्रकाश कर लेगा?। कहेगा कि हमने तो कब्जा कर लिया, पुलिस यहां आ ही नहीं सकती। मान ने कहा कि इन्हें पाकिस्तान से फंडिंग हो रही है, जिससे इनकी दुकानें चल रही हैं।
गुरू ग्रंथ साहिब की आड़ में आए
गुजरात के भावनगर में CM भगवंत मान ने कहा कि श्री गुरू ग्रंथ साहिब को सब मानते हैं। अगर आप किसी हड़ताल, धरने या प्रदर्शन में गुरू ग्रंथ साहिब को ढाल बनाओगे तो सामने पुलिस वाले कुछ नहीं कह पाएंगे। वह भी गुरू ग्रंथ साहिब को मानने वाले हैं।
इसकी आड़ ली गई। गुरू ग्रंथ साहिब का आशीर्वाद लें, उनकी शिक्षाओं पर चलें लेकिन यह नहीं हो सकता कि उसकी आड़ में कहीं भी आए, पुलिस ने कुछ नहीं कहा तो कह रहे कि हम जीत गए।
पुलिस का इमोशन यूज किया
पंजाब में अमन शांति है। श्री गुरू ग्रंथ साहिब को ऐसे गलियों या थाने के सामने ले जाने की निंदा हो रही है। इससे पुलिसवालों के इमोशन का इस्तेमाल किया। मैं पंजाब पुलिस को बधाई देता हूं कि उन्हें चोटें लगी लेकिन उन्होंने गुरू ग्रंथ साहिब का अपमान होने से बचा लिया।
अमृतपाल को कानून तोड़ने की इजाजत नहीं देंगे
लड़ाई निजी हो या सरकारी, टेबल पर बैठकर बात करो, जो ऐसा करेगा, वह पंजाब का वारिस नहीं होगा। अमृतपाल के अजनाला मामले में हिंसा अभी बाकी होने के सवाल पर CM भगवंत मान ने कहा कि पंजाब पहले काले दिन देख चुका है। पंजाब की पुलिस इतनी सक्षम है कि किसी को कानून तोड़ने की इजाजत नहीं देंगे। कानून से बड़ा कोई नहीं है।
एक हजार लोग पंजाबी नहीं
पंजाब में खालिस्तानी नारे और खालिस्तान के समर्थन के सवाल पर सीएम ने कहा कि एक हजार लोग पंजाब नहीं है। ये कुछ लोग हैं, जिन्हें विदेशों से और पाकिस्तान से फंडिंग हो रही है। उनकी दुकानें चल रही हैं। राजस्थान का हमसे ढाई गुना बॉर्डर है लेकिन वहां ड्रोन नहीं आते। पंजाब में आते हैं क्योंकि उनके आका बैठे हैं, जो यहां डिस्र्टर्ब करना चाहते हैं लेकिन सरकार ऐसा नहीं होने देगी।